اذا ما احبج انتي شلون احب الناس
يا اول غرام بزغري وبكبري
واذا ما شوفج انتي شلون اشوف الناس
وانه بغير شوفج بيه قصر نظري
حبيتج سهر وايامي غابة ليل
وبس وياج اسهر يا بعد عمري
اذا مو الج اكتب ما احس بالشوك
واني علمودج اكتب بشعري
جربتج هواي وشفتج اوفى الناس
يا اول حبيبه تحملت قهري
اسئليني بحياتي شكد تمر نسوان
ليش انتي الوحيده الباقيه بفكري
واسئليني بحياتي شبيها من هموم
ليش اني من اشوفج يطفى كل جمري
يا اجمل محطه البيها گلبي ارتاح
يا نهر الحنان وبالگلب يجري
تغفى عيون ياما وياما نامت ناس
وانه ويه الاشواك وملتهي بسهري
وتسئليني احبج اي نعم والله
بس ليش اني احبج صدكي ماأدري
....♥♡♥·····♥♡♥·······♥♡♥········♥♡
يا صاح انت الكبد وانت بحياتي ورد
اتمنيت اوصل الك وانطيك روحي ورد
بالروح حبك زرع بستان هيل و ورد
وسهام حبك صفن بالكلب ميه والف
انت وليفي صرت وماعندي غيرك ولف
لو ابقى كل العمر افتر وادور ولف
ما ألكه مثلك محب ولا ألكه مثلك ورد
مما راق لى